**Nr. 34604/31.07.2025**

**A N U N Ţ**

Concurs pentru posturi contractuale

Spitalul Clinic Județean de Urgență „Pius Brînzeu” Timișoara organizează, la sediul instituției Bulevardul Liviu Rebreanu, nr.156, în conformitate cu Ordinul Ministerului Sănătății nr.166/ din 26 Ianuarie 2023, cu modificările și completările ulterioare, concurs pentru ocuparea următoarelor posturi vacante, perioadă N**EDETERMINATĂ**:

1. **SECȚIA CLINICĂ PSIHIATRIE 1**

Medic specialist confirmat în specialitatea psihiatrie- 1 normă 1 post

1. **UNITATE DE TRANSFUZIE SANGUINĂ- STR. LIVIU REBREANU, 158A**

Medic primar confirmat în medicină de laborator - 1 normă 1post

1. **CABINET ONCOLOGIE MEDICALĂ- ADULȚI**

Medic specialist confirmat în specialitatea oncologie medicală- 1 normă 1 post

**I. PENTRU ÎNSCRIEREA LA CONCURS CANDIDAȚII VOR PREZENTA UN DOSAR**

**CARE VA CONȚINE URMĂTOARELE DOCUMENTE**:

**a)** formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice (HG nr. 1.336/2022);

**b)** copia de pe diploma de licență și certificatul de specialist sau primar pentru medici

**c)** copie a certificatului de membru al organizației profesionale cu viza pe anul în curs;

**d)** dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare

**( documente emise de CMR).**

**e)** acte doveditoare pentru calcularea punctajului prevăzut în anexa nr. 3 la ordin;

**f)** certificat de cazier judiciar sau, după caz, extrasul de pe cazierul judiciar, aflat în termen de valabilitate conform normelor legale în vigoare

**g)** certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane, aflat în termen de valabilitate conform normelor legale în vigoare

**h)** adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilitate;

**j)** copia certificatului de naștere;

**k)** copia certificatului de căsătorie sau a altui document prin care s-a realizat schimbarea de nume, după caz;

**l)** curriculum vitae, model comun european datat si semnat pe fiecare pagină de către candidat, din care să reiasă realizările profesionale;

**m**) documente doveditoare ale competențelor profesionale dobândite (acolo unde este cazul)

**n**) alte acte doveditoare care pot susține pregătirea profesională a candidatului

**o**)asigurarea de malpraxis

**p)Taxă concurs** - **200 lei** pentru postul de: medic primar și medic specialist.

În vederea participării la concurs, candidații depun dosarul de concurs în termen de **10 zile** lucrătoare de la data afișării anunțului

**TAXA DE CONCURS SE ACHITĂ LA CASIERIA UNITĂȚII. Program: 0830-1030, 1330-1500****Pentru depunerea dosarului, se vor prezenta documentele în original pentru conformitate.**

**II. CONDIȚII GENERALE DE PARTICIPARE PENTRU POST**

1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare; are capacitatea deplină de exercițiu;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnat(ă) definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din HG nr. 1336/2022.

**III. CONDIȚII SPECIFICE DE PARTICIPARE PENTRU POSTURILE VACANTE:**

1. ***Medic specialist /primar confirmat în specialitatea structurii care scoate postul la concurs*:**

- absolvent cu diplomă de licență în medicină ;

-certificat de medic specialist/ certificat de medic primar confirmat în specialitatea structurii care scoate postul la concurs;

- certificatul de membru al organizației profesionale cu viza pe anul în curs și copie a asigurării de malpraxis în termen de valabilitate;

-dovada/ înscrisul că nu i-a fost aplicată una dintre sancțiunile prevăzute la art. 455 alin. (1) lit. e) sau f), din Legea 95/2006 privind reforma în domeniul sănătății, republicată, cu modificările și completările ulterioare;

-acte doveditoare pentru calcularea punctajului prevăzut în Anexa nr. 3 la Ordinul Ministerului Sănătății nr. 166/2023.

**IV. CONCURSUL CONSTĂ ÎN URMĂTOARELE ETAPE SUCCESIVE**:

a) Proba A - selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D) , prevăzută în anexa nr. 3 la ordin 166/2023;

b) Proba B – Proba scrisă;

c) Proba C - Proba clinică sau practică în funcție de specificul postului publicat la concurs;

d) Proba D – proba de departajare care constă în analiza și evaluarea activității profesionale și științifice (conform Anexei 3).

Se pot prezenta la următoarea etapă numai candidații declarați admiși la etapa precedentă;

Probele concursului se evaluează independent de fiecare membru al comisiei de concurs, respectiv de fiecare membru al comisiei de soluționare a contestațiilor, după caz;

Sunt declarați admiși candidații care au obținut minim 50 de puncte la proba scrisă, respectiv 50 de puncte la proba clinică/practică, după caz;

În urma susținerii tuturor probelor vor fi declarați admiși candidații care au realizat un punctaj minim de 50 puncte , în urma calculării mediei aritmetice ( B+C:2).

**Desfășurarea probei scrise (proba B)**

**1**.Înainte de începerea probei scrise se face apelul nominal al candidaților

**2**.Proba scrisă are caracter obligatoriu, se desfășoară pe durata a 3 ore și este secretă.

**3**.Proba scrisă constă în 10 întrebări alcătuite de comisia de concurs pentru fiecare specialitate, prin extragerea a 10 subiecte din tematica probei scrise.

**4**.Tragerea la sorți a subiectelor de concurs se va desfășura în sala de concurs în prezența comisiei de concurs și a tuturor candidaților înscriși.

**5**.Preşedintele comisiei de concurs va depune într-o urnă bilete conținând fiecare un număr corespunzător subiectelor din tematica probei scrise. Primul candidat, în ordine alfabetică, va extrage din urnă 10 bilete care vor fi semnate atât de candidat, cât și de președintele comisiei de concurs, după care comisia se retrage pentru a formula 10 întrebări mai succinte din cele 10 subiecte mari extrase, a căror tratare se va putea încadra în timpul de 3 ore prevăzut pentru proba scrisă.

**6.** Secretizarea lucrărilor se va face de către fiecare candidat în parte, prin introducerea unui bilet ce conține datele de identificare (numele, prenumele, numărul și seria BI/CI) în plicul situat în partea interioară a coperții caietului de concurs, care are 10 file.

**7.** Înainte de introducerea biletului în plic, secretarul comisiei de concurs va verifica datele înscrise pe acesta, apoi va lipi plicul și va aplica ștampila stabilită de comisie, astfel încât să cuprindă și o porțiune din afara plicului. Totodată, președintele comisiei de concurs va semna deasupra ștampilei, cu excepția situației în care există un singur candidat pentru postul vacant/ temporar vacant, caz în care nu mai există obligaţia sigilării lucrării.

**8.**Lucrările se redactează, sub sancțiunea anulării, doar în caietul asigurat de unitatea organizatoare a concursului, purtând ștampila acesteia pe fiecare filă.

**9.**Cele 10 subiecte stabilite de comisia de concurs vor fi dictate candidaților, iar aceștia le vor scrie la începutul fiecărei file

**10**.Candidatul are obligația de a preda comisiei de concurs lucrarea scrisă, respectiv testul- grilă la finalizarea acestora ori la expirarea timpului alocat probei scrise și de a semna borderoul întocmit în acest sens.

**11.**Fiecare subiect va primi o notă între 0-10 puncte, astfel încât la această probă candidații vor putea obține maximum 100 de puncte.

**12.**Numai candidații care au obținut minimum 50,00 de puncte, vor fi programați pentru următoarea probă, ceilalți candidați vor fi declarați respinși.

**Desfășurarea probei clinice sau practice, în funcție de particularitățile specialității și ale postului scos la concurs (proba C)**

**1**.**La proba clinică sau practică** se pot obține maximum 100 de puncte, conform unui barem stabilit de comisia de concurs înainte de începerea probei. Punctajul minim de promovare este de 50,00 de puncte

**2**.În cazul în care comisia de concurs decide ca **proba C să fie probă clinică**, aceasta se va desfășura într-o secție de profil în care candidații nu au avut acces în ultimele 30 de zile.

**3**.În cazul în care se susține **proba practică**, aceasta se va desfășura potrivit celor menționate în tematică și conform criteriilor stabilite de fiecare comisie în funcție de specialitate (număr de subiecte, timp de executare, expunere etc.).

**4.** La stabilirea subiectelor pentru proba practică se va avea în vedere ca acestea să corespundă tematicii publicate.

**5**.După extragerea subiectului, candidatul este condus într-o încăpere izolată care asigură condiții pentru a formula răspunsul. Candidatul va avea la dispoziție 20 de minute pentru pregătirea expunerii și va fi supravegheat permanent de secretarul comisiei de concurs.

**6.**După expirarea timpului prevăzut la punctul ***5*** candidatul face expunerea verbală a subiectului, timp în care nu va fi întrerupt. Expunerea durează 20 de minute.

**7.** După încheierea expunerii, comisia poate adresa întrebări candidatului. Fiecare membru cu drept de notare poate formula maximum 2 întrebări scurte privind subiectul expus.

**8.** Întrebările și răspunsurile la proba practică se consemnează în scris în anexa la procesul-verbal, întocmită de secretarul comisiei de concurs, și se semnează de membrii acesteia și de candidat.

9. Proba clinică sau practică este filmată. În situația în care sunt unele contestații, acestea vor fi soluționate pe baza filmărilor video și a procesului verbal întocmit în cadrul probei respective.

**V. CALENDAR ORGANIZARE CONCURS**

* **31.07.2025** - publicare anunț
* **01.08.2025 – 14.08.2025** – preluare dosare, (Sediul instituției – Serviciul RUNOS- birou 06 **program: 0900-1200)** *;*
* **20.08.2025** afișare rezultate selecție dosare de concurs pe baza îndeplinirii condițiilor de participare la concurs, precum și al punctajului rezultat din analiza și evaluarea activității profesionale și științifice pentru proba suplimentară de departajare ( proba D ) prevăzută în anexa nr.3 la ordin (**se vor afișa cu mențiunea admis sau respins**) *;*
* **21.08.2025** depunerea contestațiilor selecției dosare concurs precum și al punctajului rezultat din analiza și evaluarea activității profesionale și științifice pentru proba suplimentară de departajare ( proba D ) prevăzută în anexa nr.3 la ordin- **până la ora 1000**
* **22.08.2025** soluționarea contestațiilor și afișarea rezultatelor **(ora 1500)**

**Datele și orele probelor pe fiecare structură care scoate posturi la concurs în parte, vor fi afișate pe site-ul spitalului și la avizier.**

**Termenul de afișare rezultate Probă scrisă/ Probă clinică- practică: o zi lucrătoare de la finalizarea Probei scrise/ Interviului.**

**Termenul depunere/ afișare rezultate contestații: Maxim o zi lucrătoare de la afișarea rezultatelor probei scrise/interviului iar comisia de soluționare a contestațiilor are obligația să răspundă, în scris, candidatului în maximum 24 de ore de la înregistrarea contestației. Proba clinică (practică) nu se poate contesta.**

**Termenul de afișare rezultate finale: Maxim o zi lucrătoare de la afișarea rezultatelor contestațiilor.**

Dosarele de înscriere la concurs se vor depune la sediul Spitalului Clinic Județean de Urgență ,,Pius Brînzeu” Timișoara, Serviciul RUNOS- birou 06, telefon- 0356433162, orele 0900-1200.

Secretariatul comisiei centrale de concurs este asigurat de **Serviciul RUNOS.**